कोमा में नहीं हैं होस्नी मुबारक : सरकारी चैनल  
मिस्र के सरकारी चैनल ने पूर्व राष्ट्रपति होस्नी मुबारक के कोमा में चले जाने की ख़बर को गलत बताया है।
मिस्र के सरकारी चैनल ने पूर्व राष्ट्रपति होस्नी मुबारक के कोमा में चले जाने की ख़बर को गलत बताया है। सरकारी टीवी के मुताबिक जिस अस्पताल में होस्नी का इलाज चल रहा है उसके डायरेक्टर ने इस बात से इनकार किया है कि होस्नी मुबारक कोमा में हैं। इससे पहले उनके वकील ने कहा था कि मुबारक कोमा में चले गए हैं।   इसी साल फरवरी में सरकार विरोधी प्रदर्शनों के बाद होस्नी मुबारक ने सत्ता छोड़ दी थी। उसके बाद से शर्म अल शेख के एक अस्पताल में उनका इलाज चल रहा है। 88 साल के मुबारक पर कई अपराधों के लिए मुकदमा भी चल रहा है और अस्पताल में भी वो हिरासत में है।